RESOLUCIÓN do 13 de novembro de 2008 pola que se fai pública a ampliación do límite de crédito dispoñible para o exercicio 2009 para as bases reguladoras das axudas do Instituto Galego de Promoción Económica para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2008, instrumentadas mediante convenio de colaboración entre o Instituto Galego de Promoción Económica e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/11/2008

O Consello de Dirección do Igape na súa xuntanza do 8 de febreiro de 2008, acordou por unanimidade dos seus membros asistentes a aprobación das bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2008, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras.
Mediante Resolución do 15 de abril de 2008 (DOG nº 76, do 21 de abril), procedeuse á publicación das ditas bases e do crédito orzamentario asignado, establecéndose no seu artigo 19 que este crédito podería ser ampliado polo Igape á vista das solicitudes presentadas, do cal se daría a correspondente publicidade no Diario Oficial de Galicia.
Debido a que un elevado número de solicitudes presentadas supera a contía e o prazo previstos inicialmente, semella oportuno incrementar o importe aprobado para as axudas para o apoio financeiro aos investimentos das Pemes de Galicia, tratando deste xeito de dar resposta á ampla demanda de axuda.
O artigo 1.1.1. da Orde do 11 de febreiro de 1998 (DOG nº 34, do 19 de febreiro), sobre tramitación anticipada de expedientes de gasto, modificada pola Orde do 27 de novembro de 2000 (DOG nº 231, do 29 de novembro) e pola Orde do 25 de outubro de 2001 (DOG nº 209, do 29 de outubro), establece que os expedientes de gasto relativos a subvencións poderán iniciarse sempre que as necesidades que se teñan que satisfacer poidan ser razoablemente previstas anticipadamente no exercicio inmediatamente anterior aos dos orzamentos con cargo aos que se vaian imputar os correspondentes gastos, aínda cando a súa execución se realice nunha ou en varias anualidades; no primeiro caso, sempre que exista crédito axeitado e suficiente no proxecto dos orzamentos xerais da comunidade autónoma aprobado polo Consello da Xunta de Galicia que corresponda ao exercicio orzamentario no que se vaia materializar a contraprestación.
Consta no proxecto de orzamentos da comunidade autónoma para o exercicio 2009 crédito suficiente e adecuado para atender a presente ampliación de crédito.
Na súa virtude e de conformidade coas facultades que teño conferidas,
RESOLVO:
Único.-Amplíase en 2.000.000 de  o crédito para o exercicio 2009 establecido na partida 02.01-E5/10/01.656700 para as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2008, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras, resultando un total de crédito dispoñible de 4.299.254,90  para o exercicio 2009.
Santiago de Compostela, 13 de novembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica